OHJAUSRYHMÄN KOKOUS 
Kokousaika	tiistai  27.09.2011klo 13.00-14.50	
Kokouspaikka	WebLi-kokous osoitteessa http://www.peda.net/polku/ovi	

Käsiteltävät asiat
	Kokouksen  avaus
	vÄLIRAPORTTI
	SYKSYN 2011 TOIMINTA

	HANKKEEN TOIMINNAN SUUNNITELMAT VUODELLE 2012 

	HANKKEEN TALOUSTILANNE
	SEURAAVA OHJAUSRYHMÄN KOKOUSAJANKOHTA
	muut mahdolliset asiat
	
OSALLISTUJAT:
 
Ville Härtsiä	sivistysjohtaja, pj.	Äänekosken kaupunki
Toini Kemppainen	rehtori		Hankasalmen lukio
Juho Helminen	erityisasiantuntija	Opetushallitus
Anna Linnakylä	projektitutkija	Oppimispelit ja virtuaaliset ymp. –hanke
Petri Lounaskorpi	projektiasiantuntija	Oppimispelit ja virtuaaliset ymp. –hanke
Lauri Pirkkalainen	koordinaattori	Oppimispelit ja virtuaaliset ymp. –hanke 
Minna Kytölä	projektityöntekijä	Oppimispelit ja virtuaaliset ymp. –hanke
Tuovi Liimatainen	opinto-ohjaaja, siht.	Oppimispelit ja virtuaaliset ymp. –hanke

1 §  KOKOUKSEN AVAUS

Puheenjohtaja avasi WebLi-kokouksen kello 13.06.

2 §  Kokouksen laillisuus ja päätösvaltaisuus

Koordinaattorin ehdotus:

Todetaan kokous lailliseksi ja päätösvaltaiseksi.

Päätös: Puheenjohtaja totesi kokouksen lailliseksi ja päätösvaltaiseksi.

3 §  PÖYTÄKIRJAN TARKASTAMINEN

Koordinaattorin ehdotus:
 
Edellisen kokouksen pöytäkirjan hyväksyminen

Päätös: Hyväksyttiin edellisen kokouksen pöytäkirja.

4 §  HANKKEEN VÄLIRAPORTTI
		
Koordinaattorin ehdotus:

Käydään läpi hankkeen 31.8.2011 päivätty väliraportti.

Päätös: Todettiin, että katsaus hankkeen kuulumisista on käyty lävitse ja taloudellinen tilanne on saatettu tiedoksi. Väliraportti on muistion liitteenä.

5 §  SYKSYN 2011 TOIMINTA

Koordinaattorin ehdotus:
 
Keskustellaan syksyn toiminnasta.

Päätös: Käytiin lävitse syksylle suunniteltua toimintaa. Suunnitelma on muistion liitteenä. Todettiin, että oppilaitosten tietohallintoverkkojen ongelmat haittaavat suuresti virtuaalisten oppimisympäristöjen käyttöönottamista. Tähän asiaan myös Juho Helminen lupasi Opetushallituksen kiinnittävän huomiota. Tekniset ongelmat on ratkaistava.

6 § HANKKEEN TOIMINNAN SUUNNITELMAT VUODELLE 2012
	
Koordinaattorin ehdotus:
 
Suunnitellaan talven toimintaa.

Päätös: Keskusteltiin koordinaattorin esittelyn pohjalta kaavailluista talven suunnitelmista.  Hankkeen talven suunnitelma on liitteenä. 

7 §  HANKKEEN TALOUSTILANNE

Koordinaattorin ehdotus:
 
Käydään läpi hankkeen talousasioita. 

Päätös: Todettiin hankkeen taloudellinen tilanne.

8 §  SEURAAVAN OHJAUSRYHMÄN KOKOUKSEN AJANKOHTA

Päätös: Sovittiin seuraavaksi varsinaiseksi ohjausryhmän kokousajankohdaksi ke 14.12. 2011 klo 13. Kokous toteutetaan WebLi-istuntona.

9 §  MUUT MAHDOLLISET ASIAT
Juho Helminen kiitti koordinaatiohanketta hyvästä ja ryhdikkäästä toiminnasta ja poistui tässä kohdalla kokouksesta.

Sen jälkeen käytiin vielä keskustelua hankkeen jatkohakemuksen tarpeesta. Hakuaika tulee olemaan lokakuussa. Todettiin, että vuoden jatkohakemus on tarpeen mm. siksi, että uudet kehittämishankkeet jatkuvat vuoteen 2013. Keskeisiä koordinoinnin painopisteitä ovat uudentyyppiset virtuaaliset maailmat ja oppimispelit, kansainvälistyminen ja tutkimus. Puheenjohtaja ehdotti, että koordinaattori kumppaneineen lähtee kaavailemaan jatkorahoituksen hakemista. Ennen hankehakemuskokousta kuullaan myös jäsenkuntia. 

Vielä keskusteltiin opettajille saatavasta tuesta uusien mahdollisuuksien käyttöönotossa. Todettiin, että koordinaatiohanke ei varsinaisesti voi kouluttaa, mutta voi järjestää seminaareja ja webinaareja, tuoda tietoa tarjolle, auttaa verkottumaan ja järjestää ”vierihoitoa”. Petri Lounaskorpi kertoi, että Osaava-hankkeen kautta pyritään saamaan vahva vertaiskoulutus WebLi-istuntoja hyödyntäen.

10 §  KOKOUKSEN PÄÄTÖS

		Puheenjohtaja päätti kokouksen kello 14.50.

Kokouksen vakuudeksi,

		Tuovi Liimatainen